Lapsevanemad, kes igakuiselt õppemaksuna ca 1500 krooni välja käivad, usuvad midagi muud. Usuvad seda, et väikesed klassid (kõige suurem on aja jooksul olnud 22 õpilasega) aitavad õpetajatel paremini õpilasteni jõuda. Usuvad sellesse, et väikeste klasside ja väikese kooli puhul on side kooli ja lapsevanemate vahel tihedam, asjalikum. Usuvad sellesse, et põhikoolis võiks lapsel olla õigus  lapsepõlvele ning pidev piitsutamine a la eliitkoolid ei ole mõistlik. Usuvad, et nende lapsed õpivad koolis neid väärtuseid, mis nendest asjalikud inimesed teevad. Usuvad sellesse, et kõige selle eest 1500 krooni kuus ei ole palju makstud.